“เงินบาท” วันนี้เปิดตลาด 34.47 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.47 บ. ใกล้เคียงกับราคาปิดตลาดเมื่อวานที่ระดับ 34.50 บาท/ดอลลาร์ โดยมีแนวรับระยะสั้นที่ 34.30 บาทต่อดอลลาร์ และแนวต้านระยะสั้นที่ 34.60 บาทต่อดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.47 บ. ใกล้เคียงกับราคาปิดตลาดเมื่อวานที่ระดับ 34.50 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
20 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(20 เม.ย.66) ค่าเงินบาทเช้านี้เปิดตลาด  34.47 บาท/ดอลลาร์ ใกล้เคียงกับราคาปิดตลาดเมื่อวานที่ระดับ 34.50 บาท/ดอลลาร์
โดยค่าเงินบาทเคลื่อนไหวอ่อนค่าและผันผวนตามทิศทางเงินดอลลาร์ที่ปรับแข็งค่าขึ้นจากโฟลว์ธุรกรรมทองคำ  โดยทองคำมีแรงขายอย่างเห็นได้ชัดในช่วงบ่ายวันพุธ  และปรับลดลงไปทำจุดตํ่าสุดที่บริเวณ 1,981 เหรียญหลังสหราชอาณาจักร (UK) เผยดัชนีราคาผู้บริโภค (CPI) พุ่งขึ้น 10.1% เทียบช่วงเดียวกันของปีก่อน พลิกจากที่คาดการณ์ว่าจะชะลอลง สู่ 9.8% ในขณะที่ค่าแรงในอังกฤษพุ่งขึ้น 5.9% และการว่างงานในอังกฤษปรับขึ้น 3.7% สู่ 3.8% ซึ่งถือเป็นจุดสูงสุด ตั้งแต่ไตรมาส 2/65
โดยปัจจัยดังกล่าวอาจไปกระตุ้น BoE ขึ้นดอกเบี้ยต่อเนื่องเพื่อสกัดเงินเฟ้อ ในการประชุมวันที่ 11 พ.ค. ทําให้ Bond Yield ทั่วโลกขึ้นตาม Bond Yield อังกฤษ และกดดันราคาทองคำซึ่งเป็นสินทรัพย์ที่ไม่ได้ผลตอบแทนในรูปแบบของดอกเบี้ยให้ราคาปรับลดลง
ภาพรวมการเคลื่อนไหวของเงินบาทมีลักษณะผันผวนในกรอบ Sideways ตาม Flow ซื้อขายทองคำ ซึ่งล่าสุดกลับมายืนเหนือ 2,000 เหรียญได้อีกครั้ง  รวมถึง Fund Flow ในตลาดการเงิน ทั้งนี้นักลงทุนต่างชาติขายหุ้นสุทธิเมื่อวานนี้ 2,781 ล้านบาทและขายพันธบัตรสุทธิ 5,701 ล้านบาท  ตามลำดับ
คาดการณ์ค่าเงินบาทวันนี้จะมีความผันผวน โดยมีแนวรับ/แนวต้านระยะสั้นที่  34.30/34.60 บาทต่อดอลลาร์ แนะนำผู้นำเข้า แนะนำควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน  กรอบค่าเงินวันนี้ USD/THB 34.30- 34.60,EUR/THB 37.50 – 37.90,JPY/THB 0.2540 – 0.2580,GBP/THB 42.60 – 43.00,AUD/THB 22.90 – 23.30